CELEX: 62021CN0500
Language: mt
Date: 2021-08-13 00:00:00
Title: Kawża C-500/21 P: Appell ippreżentat fit-13 ta’ Awwissu 2021 minn Health Information Management (HIM) mis-sentenza mogħtija mill-Qorti Ġenerali (L-Għaxar Awla) fid-9 ta’ Ġunju 2021 fil-Kawża T-235/19, Health Information Management (HIM) vs Il-Kummisjoni

27.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 391/16
            
         
      Appell ippreżentat fit-13 ta’ Awwissu 2021 minn Health Information Management (HIM) mis-sentenza mogħtija mill-Qorti Ġenerali (L-Għaxar Awla) fid-9 ta’ Ġunju 2021 fil-Kawża T-235/19, Health Information Management (HIM) vs Il-Kummisjoni
      (Kawża C-500/21 P)
      (2021/C 391/24)
      Lingwa tal-kawża: il-Franċiż
      
         Partijiet
      
      
         Appellant: Health Information Management (HIM) (rappreżentant: P. Zeegers, avukat)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellanti titlob li l-Qorti tal-Ġustizzja jogħġobha:
      
                  —
               
               
                  tiddikjara dan l-appell ammissibbli u fondat, u konsegwentement;
               
            
                  —
               
               
                  tannulla l-punti 93 sa 97 u 117 sa 185 tas-sentenza tal-Qorti Ġenerali tal-Unjoni Ewropea tad-9 ta’ Ġunju 2021 mogħtija fil-Kawża T-235/19, Health Information Management vs Il-Kummissjoni;
               
            
                  —
               
               
                  tannulla l-punti 1, 2, 3 u 5 tad-dispożittiv tas-sentenza appellata;
               
            
                  —
               
               
                  tibgħat lura l-kawża quddiem il-Qorti Ġenerali sabiex din tal-aħħar tkun tista’ tiddeċiedi fuq it-talba mressqa mill-appellanti fir-rikors tagħha ppreżentat fl-4 ta’ April 2019;
               
            
                  —
               
               
                  tikkundanna lill-Kummissjoni Ewropea għall-ħlas tal-ispejjeż kollha, inklużi dawk l-ispejjeż u l-onorarji tal-konsulent tagħha, li l-ammont tagħhom huwa b’mod provviżorju stabbilit għal EUR 15 000, mingħajr it-taxxa fuq il-valur miżjud.
               
            
         Aggravji u argumenti prinċipali
      
      Insostenn tal-appell, Health Information Management tinvoka tliet aggravji: (i) il-ksur tad-drittijiet tad-difiża u tad-dritt għal amministrazzjoni tajba stabbiliti fl-Artikolu 41 tal-Karta tad-Drittijiet Fundamentali; (ii) il-ksur tal-obbligu ta’ motivazzjoni skont it-tieni paragrafu tal-Artikolu 296 TFUE; u (iii) il-ksur u l-applikazzjoni żbaljata tal-Artikolu 272 TFUE u, konsegwentement, ksur tal-prinċipji ta’ imparzjalità u ta’ proporzjonalità.